Source: http://www.oulunseurakunnat.fi/uutiset/-/news/37874406/
Timestamp: 2018-10-16 10:49:37+00:00

Document:
Päättäjät myönsivät rahoituksen uudelle leirikeskukselle - Päätöksiä yhteisen kirkkovaltuuston kokouksesta 12.6.2018 - Oulun seurakunnat
Päättäjät myönsivät rahoituksen uudelle leirikeskukselle - Päätöksiä yhteisen kirkkovaltuuston kokouksesta 12.6.2018
12.6.2018 21.05
Oulun ev.lut. seurakuntayhtymän yhteisen kirkkovaltuuston kokous pidettiin tänään tiistaina.
Päättäjät hyväksyivät Merenranta-leirikeskuksen hankesuunnitelman ja kustannusarvion 2.850.000 euroa (sis. alv 24 %). Samalla yhteinen kirkkovaltuusto teki rakentamispäätöksen leirikeskuksen rakentamisesta Haukiputaan Isoniemeen ja myönsi hankkeelle kustannusarvion mukaisen määrärahan, 2.850.000 euroa (sis. alv 24 %).
Yhteisen kirkkovaltuuston päätöksiä 12.6.2018
Tiedottajana kokouksessa oli viestintäpäällikkö Rebekka Naatus
§2 Yhteisen kirkkovaltuuston paikkajako vaalikautena 2019–2022
Yhteinen kirkkovaltuusto vahvisti yhteisen kirkkovaltuuston paikkojen jaon vaalikaudelle 2019–2022 seurakuntien kesken seuraavasti:
Tuiran seurakunta 12 paikkaa
Karjasillan seurakunta 10 paikkaa
Oulujoen seurakunta 7 paikkaa
Oulun tuomiokirkkoseurakunta 6 paikkaa
Kiimingin seurakunta 6 paikkaa
Haukiputaan seurakunta 6 paikkaa
Oulunsalon seurakunta 4 paikkaa.
§3 (9 liitettä) Merenranta-leirikeskus, hankesuunnittelun hyväksyminen, toteutussuunnittelun käynnistäminen ja määräraha
1. hyväksyi Merenranta-leirikeskuksen hankesuunnitelman ja kustannusarvion 2.850.000 euroa (sis. alv 24 %) ja
2. teki rakentamispäätöksen leirikeskuksen rakentamisesta Isoniemeen ja myönsi hankkeelle kustannusarvion mukaisen määrärahan 2.850.000 euroa (sis. alv 24 %).
(Asiasta äänestettiin, päätös tehtiin alkuperäisen esityksen mukaisesti.)
§4 (1 liite) Isoniemen leirikeskus, päärakennus ja sauna, purkaminen
1. teki päätöksen Isoniemen leirikeskuksen päärakennuksen ja saunarakennuksen sekä varaston purkamisesta ja
2. myönsi hankkeelle 100.000 euron määrärahan (sis. alv 24 %).
§5 (2 liitettä) Umpimähkän leirikeskus, rakennusten purkaminen
1. teki päätöksen Umpimähkän leirikeskuksen rakennusten purkamisesta lukuun ottamatta vuonna 2000 rakennettua varastoa ja
2. myönsi hankkeelle 50.000 euron määrärahan (sis. alv 24 %)
3. Isoniemen ja Umpimähkän purkukuntoisen rakennusten purkamisen jälkeen säästyvillä ylläpidon kustannuksilla katetaan Umpimähkän kehittäminen vuoden 2019 aikana mm. kodan uusimisella ja laavun peruskorjauksella työryhmän esityksen mukaisesti.
§6 Vastaus valtuustoaloitteeseen, Juuman leirikeskuksen myynti
Yhteinen kirkkovaltuusto otti vastaan selonteon. Se löytyy listatekstistä.
§7 Vastaus valtuustoaloitteeseen Haukiputaan hautausmaan pysäköintialueen liikennejärjestelyjen korjaamiseksi
Yhteinen kirkkovaltuusto sai yhteisen kirkkoneuvoston selonteon ja ratkaisun vastauksena aloitteeseen Haukiputaan hautausmaan pysäköintialueen liikennejärjestelyjen korjaamiseksi.
§8 (1 liite) Oulun seurakuntien ja seurakuntayhtymän henkilöstötilinpäätös vuodelta 2017
Yhteinen kirkkovaltuusto sai tiedoksi henkilöstötilinpäätöksen 2017.
§9 Seurakuntayhtymän tilinpäätös ja toimintakertomus 2017
1. vahvisti Oulun ev.-lut. seurakuntayhtymän vuoden 2017 tilinpäätöksen. Tilinpäätös osoittaa ylijäämää 2 478 526,98 euroa.
2. päätti, että tilikauden ylijäämä jätetään tilikauden yli-/alijäämätilille.
3. vahvisti Oulun, Haukiputaan, Kiimingin ja Oulunsalon hautainhoitorahastojen vuoden 2017 tilinpäätökset. Oulun hautainhoitorahaston tilinpäätös osoittaa alijäämää 26 088,35 euroa, Haukiputaan hautainhoitorahaston tilinpäätös alijäämää 2 014,18 euroa, Kiimingin hautainhoitorahaston tilinpäätös ylijäämää 4 158,18 euroa ja Oulunsalon hautainhoitorahaston tilinpäätös ylijäämää 1 080,45 euroa.
4. päätti, että hautainhoitorahastojen tilikauden yli-/alijäämät jätetään tilikauden yli-/alijäämätilille.
§10 (1 liite) Oulun ev.-lut. seurakuntayhtymän tilintarkastuskertomus
Yhteiselle kirkkovaltuusto otti vastaan Oulun ev.-lut. seurakuntayhtymän tilintarkastuskertomuksen tilikauden 2017 tilintarkastuksesta.
§11 Vastuuvapaudesta päättäminen seurakuntayhtymän tilivelvollisille
Yhteinen kirkkovaltuusto myönsi vastuuvapauden tilivelvollisille.
(Tiedote julkaistu 12.6.2018. Lisätty 13.6.: merenrantaleirikeskus-asiasta äänestettiin. Päätös tehtiin alkuperäisen esityksen mukaisesti.)

References: §2

§3

§4

§5

§6

§7

§8

§9

§10

§11